
Disgrifiad
Yn ystod y modiwl yma, roedd disgwyl wedi bod arnaf i edrych ar fy mrand personol ac i ddarganfod y sgiliau cyflogadwyedd sydd gennyf er mwyn llwyddo mewn cyflogaeth gynaliadwy. Fel y mae Holmes (2017) yn sôn yn ei llyfr, mae sgiliau cyflogadwyedd yn gallu cael eu diffinio fel y sgiliau sydd yr angen ar bron a bod pawb er mwyn gwneud neu lwyddo mewn unrhyw swydd. 										Y rhan cyntaf o’r dasg oedd ceisio adnabod fy nghryfderau a gwendidau o ran fy mrand personol er mwyn llwyddo mewn cyflogaeth gynaliadwy. I ddechrau, yn ystod y gweithgareddau a’r sesiynau gyda’r grŵp, gwnes i adnabod roedd fy ngallu i weithio fel tîm a chyfathrebu yn effeithiol yn dda trwy wahanol drafodaethau yn ystod sesiynau. Trwy’r gweithgaredd rhwydweithio, roedd y sgiliau yma hefyd yn gryfder er mwyn creu cysylltiadau ychwanegol. 											Gan yr oedd y modiwl yn rhedeg trwy ddysgu ar floc dros gyfnod o bedwar wythnos, roedd hyn yn galluogi mi i ffocysu yn llwyr ar gynnwys y modiwl er mwyn gwella dealltwriaeth a sicrhau roeddwn yn ymwybodol o’r deilliannau dysgu. Yn ogystal â hynny, gan roedd y modiwl yn rhedeg dros gyfnod o bedwar wythnos, roedd hyn wedi galluogi mi i adnabod a datblygu fy sgiliau rheoli amser gan roeddwn yn fwy ymwybodol o’r amser roedd gennyf er mwyn cwblhau pob tasg mewn fframiau amser penodol. Mewn cysylltiad gyda fy sgiliau rheoli amser, gan yr oeddwn yn dynodi dau ddiwrnod yr wythnos ar gyfer darlithoedd, roedd hyn hefyd yn galluogi mi i fod yn llawer mwy trefnus, er mwyn cadw ar ben fy mhethau a ddim yn colli rheolaeth o beth oedd angen gwneud.				Ond wrth hefyd edrych ar y fy nghryfderau, yn ystod y gweithgareddau, fy wnes i adnabod rhai gwendidau yn cynnwys rheoli amser, sgiliau arwain a sgiliau trefnu.			Yr hyn yr oeddwn eisiau i ddigwydd ar ddechrau’r modiwl oedd ennill dealltwriaeth ddyfnach am sgiliau cyflogadwyedd, a bod yn ymwybodol o fy nghryfderau a fy ngwendidau a sut mae datblygu hyn i gryfhau fy mrand personol.
Teimladau
Ar ddechrau’r modiwl, roeddwn yn teimlo yn eithaf ansicr ac yn bryderus am y cynnwys wrth orfod adnabod a sôn am fy nghryfderau a fy ngwendidau. Yn ogystal â hynny, nid wyf yn gyfforddus yn siarad amdan fy hun, ac yn cael trafferth adnabod fy hun gan fy mod ddim yn hunan ymwybodol. Ond y gwir yw yn ôl Mind (2017) bod ofn, pryder, a nerfusrwydd yn agwedd sylfaenol ar fywyd. Rydyn ni i gyd yn profi'r emosiynau hyn wrth ystyried pethau newydd, oherwydd ni allwn fod yn siŵr sut y bydd pethau'n troi allan. Mae risgiau yn frawychus, ni waeth beth. Rydyn ni'n nerfus i ddatgelu ein hunain, i roi ein hunain allan yna, ac i fod yn agored.										Ond er hynny, wrth symud ymlaen trwy’r modiwl, fe wnaeth fy nheimladau newid yn sylweddol. Yn ystod y modiwl, cawsom nifer o gyfleoedd i gael trafodaethau ymysg ein gilydd er mwyn trafod a rhannu gwahanol wendidau roeddwn wedi adnabod, a wnaeth mi deimlo llawer mwy hyderus a chyfforddus wrth siarad amdana fy hun erbyn diwedd y modiwl. Mae Cottrell (2021) yn trafod fod datgelu methiant neu wendid yn golygu eich bod yn derbyn y rhan yna ohonoch, rydych naill ai'n dod yn gyfforddus â'r agwedd yna, neu'n ceisio cymryd camau i newid a gwella. Y peth gwaethaf y gallwch chi ei wneud yw gwadu.                              Yn ystod y trafodaethau yma hefyd, roedd yn ffordd effeithiol o weithio fel tîm, gan deimlaf roedd yn gyfle i uniaethu gyda’n gilydd, a trwy fod yn onest a gwirioneddol roedd yn dod a phawb yn y grŵp yn agosach at ei gilydd. 								Trwy’r broses yma, fe wnaeth i mi sylweddoli fod gwrando ar farnai pobl eraill yn bwysig ac yn gallu helpu datblygiad. Teimlaf yr oedd wedi fy ngwneud yn fwy tosturiol a dealltwriaeth o eraill, gan wella perthynas yn bersonol ac yn broffesiynol. Yn ogystal, roedd yn caniatáu dysgu am ddisgwyliadau cywir, ffiniau iach, a sgiliau cyfathrebu er mwyn  gweithio gyda'i gilydd i feithrin perthynas gref.							Ar ddiwedd y modiwl, teimlaf fydd y sgiliau yma i gyd yn fy nghynorthwyo gyda fy mrand personol a cyflogaeth cynaliadwy wrth symud ymlaen yn y dyfodol.  
Gwerthusiad 
Wrth ddod at ddiwedd y modiwl, mae modd gwerthuso yr hyn aeth yn dda, yn ogystal a beth nad oedd wedi gweithio cystal. Un o’r pethau cyntaf aeth yn dda yn ystod y modiwl er mwyn gwella fy nealltwriaeth o sgiliau cyflogadwyedd ac adeiladu fy mrand personol oedd cynnwys y modiwl, yn ogystal a’r pŵer bwyntiau cynhwysfawr. Roedd y sesiwn y cawsom ar gynlluniau datblygiad personol a phroffesiynol yn fuddiol iawn wrth gymryd mewn i ystyriaeth datblygu brand personol.							Yn ôl Beausaert, Segers and Gijselaers (2011) gallwn benderfynu bod cael CDP yn helpu i gadw ffocws a chymhelliant wrth gyflawni eich nodau personol. Dylid addasu i'ch anghenion a'ch dymuniadau penodol, a dylid ei ddiweddaru'n rheolaidd i adlewyrchu eich cynnydd presennol. Mae modd gweld bod cael CDP yn helpu pobl i aros ar y trywydd iawn a chyflawni eu nodau. 											Trwy fynychu darlithoedd wyneb wrth wyneb, roedd hyn yn beth arall aeth yn dda yn ystod y modiwl yma, oherwydd roedd yn gyfle i gael sesiynau mwy ym gysylltiedig yn hytrach na’r sesiynau ar lein trwy Teams. Eto roedd cael trafodaethau ynghylch rhannu gwybodaeth a hyfforddiant yn beth buddiol. 							Er y pethau da, credaf aeth rhai pethau ddim mor dda. Yn gyntaf credaf gall fy sgiliau rheoli amser wedi bod yn well yn ystod y modiwl pan yn paratoi ar gyfer y tasgau anghydamseredig er mwyn helpu dealltwriaeth a paratoadau ar gyfer sesiynau canlynol. 		Yn ogystal a hynny credaf aeth fy sgiliau arwain ddim mor dda, gan roedd fy niffyg hyder yn achosi mi i gymryd cam yn ôl mewn tasgau grŵp yn hytrach na cymryd rheolaeth. 
Dadansoddiad
Wrth ddod i rhan yma o’r dadansoddiad, mae modd cael mwy o ystyr a phwysigrwydd o’r sgiliau cyflogadwyedd a ddatblygwyd ar gyfer fy mrand personol yn ystod y modiwl. 												Yn gyntaf rwyf wedi sôn am y sesiynau wyneb wrth wyneb a phwysigrwydd trafodaeth ymysg aelodau eraill o’r grŵp. Roedd hyn i gyd wedi fy helpu i ddatblygu sgiliau gweithio fel tîm yn ogystal a sgiliau cyfathrebu effeithiol. Fel mae Reuer (2019) yn sôn mai cydweithio’n dda fel arfer yw’r ffordd fwyaf effeithiol ac effeithlon o weithio. Gall gwaith tîm ddod ag ymdeimlad o undod, creadigrwydd, cydweithredu a chymhelliant i'r gweithle, sydd oll yn ddymunol iawn mewn unrhyw swydd. Mae tîm effeithiol yn cydweithio i gyflawni nod a rennir, gan ddefnyddio'r sgiliau a'r talentau a rennir ganddynt. 					Yn ystod hyn roedd cyfle i ddatblygu ar sgiliau cyfathrebu effeithiol. Fel mae Cameron (2016) yn sôn, mae cyfathrebu yn y gweithle yn bwysig oherwydd ei fod yn hybu morâl, ymgysylltiad, cynhyrchiant a boddhad gweithwyr. Mae cyfathrebu hefyd yn allweddol ar gyfer gwell cydweithrediad tîm a chydweithrediad unigol. Yn y pen draw, mae cyfathrebu effeithiol yn y gweithle yn helpu i ysgogi canlyniadau gwell i unigolion, timau a sefydliadau.	Un sgil arall oedd modd datblygu ar er mwyn adeiladu fy mrand personol ar gyfer cyflogaeth cynaliadwy oedd hunanymwybyddiaeth o fy nghryfderau a fy ngwendidau. Mae hyn yn cyfuno nifer o sgiliau eraill yn cynnwys trefnu a rheoli amser. Fel soniwyd London (2021) heb lefel dda o hunanymwybyddiaeth yn y gweithle, mae pobl yn eu chael yn anodd rheoli eu hamser a pherfformio ar eu hanterth yn rheolaidd. Mae'n help mawr os gall gweithwyr feddwl ymlaen a chynllunio eu hamserlen mewn ffordd sy'n cynyddu eu cryfderau i'r eithaf ac yn lleihau eu gwendidau. 								Ond yn dweud hynny wrth sôn am sgiliau trefnu a rheoli amser, teimlaf y gall datblygu’r sgiliau yma ymhellach yn ystod y modiwl wedi helpu fi mewn sefyllfaoedd gwahanol lle yr oeddwn yn wynebu anawsterau. Mae sgiliau trefnu a rheoli amser yn ôl Forsyth (2013) yn caniatáu ichi ychwanegu mwy o strwythur i'ch bywyd gwaith fel y gallwch reoli eich llwyth gwaith yn well a'i rannu'n dasgau llai. Mae bod yn drefnus yn sicrhau eich bod yn gwybod pa dasgau i'w cwblhau a'r terfynau amser disgwyliedig ar eu cyfer a bod gennych amserlen yn ei lle i gwrdd â'r terfynau amser hynny. 					Wrth edrych nol ac adfyfyrio ar hyn, er mwyn helpu gyda’r rhwystrau a wynebais gyda’r diffyg sgiliau yma, gallaf wedi defnyddio dull Kanban, er mwyn torri’r tasgau mewn i rhai yn llai, a’i cyflawni mewn fframiau amser penodol.						Yn ogystal a hynny roedd fy sgiliau arwain o fewn sefyllfaoedd grŵp wedi fy effeithio oherwydd diffyg hunan hyder a hunan amheuaeth, ac oedd yn achosi mi i dynnu nol. Mae Adair (2016) yn dweud eu bod nhw'n sgiliau pwysig i'w cael oherwydd bod arweinydd da yn gallu dod â'r galluoedd gorau allan o aelodau y tîm a'u hysgogi i weithio gyda'i gilydd i gyflawni nod a rennir. Mae arweinydd da hefyd yn cael ei drefnu ac yn cadw'r tîm ar y trywydd iawn ac yn canolbwyntio er mwyn osgoi oedi.
Casgliad 
Felly wrth grynhoi a dod i gasgliad, yn ystod y modiwl yma, mae wedi fy ngalluogi i ddatblygu nifer o sgiliau hollbwysig ar gyfer cyflogaeth gynaliadwy, yn ogystal a gwneud i mi adnabod a sylweddoli sgiliau sydd angen i mi wella er mwyn adeiladu fy mrand personol a’i ddatblygu i’r cam nesaf. Nid yn unig hynny, mae wedi fy nghynorthwyo i adeiladu ar wybodaeth am bwysigrwydd y sgiliau yma wrth symud ymlaen i’r dyfodol a sut y gallaf fy helpu mewn swyddi gwahanol. 									Wrth fynd trwy’r adfyfyrio, mae wedi tanlinellu pwysigrwydd gwendidau hefyd, oherwydd nid oes modd llwyddo heb ganolbwyntio ar fethiannau, rhaid canolbwyntio ar hyn er mwyn symud ymlaen, a dysgu o gamsyniadau. 
Cynllun Gweithredu
Wrth symud ymlaen, er mwyn gweithredu a datblygu ar y sgiliau sydd yr angen arnaf, rwyf wedi dynodi y byddaf yn defnyddio dull Kanban er mwyn gwella a datblygu fy sgiliau trefnu a rheoli amser. Trwy wneud hyn bydd yn fy ngalluogi i gael gwelediad clir o’r tasgau sydd angen i mi gwblhau wrth hefyd rhannu rhain fel eu bod yn cael eu cwblhau mewn amser synhwyrol a realistig. Er hynny gall gwahanol ffactorau effeithio ar y datblygiad yma, felly rhaid i mi fod yn hyblyg, ac addasu i wahanol sefyllfaoedd pan fod angen. 				Wrth edrych ar ddatblygu fy sgiliau arwain, ceisiaf ddatblygu ar hyn yn ystod y flwyddyn academaidd trwy rhoi fy hun ymlaen i rolau arwain, pan fod y cyfle yn dod o fewn grŵp a defnyddio fy nghryfderau o weithio fel tîm a sgiliau cyfathrebu effeithiol i fy nghynorthwyo yn y broses yma. 

